[{"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Kui on olemas kooki, mis hu\u0308u\u0308ab terve oma olemusega: \u201cKevad!\u201d, siis kohupiima ja rabarberitega purukook kvalifitseerub sajaprotsendiliselt. Puhtad kodused Eesti maitsed, kevadine rabarber, kreemine kohupiim \u2013 mida sa hing veel tahad u\u0308helt kevadiselt koogitu\u0308kilt."}, {"text_idx": "#000005", "text": "Kui soovid ku\u0308psetada terve ahjuplaadita\u0308ie, siis kahekordista koguseid. Siinse retsepti ja\u0308rgi valmib umbes poole ahjuplaadita\u0308ie suurune kook, mida ma ku\u0308psetan kandilises ahjuvormis, mille suurus on 25\u00d730 cm. Paar sentimeetrit siia-sinna ei muuda lo\u0303pptulemust. Vooderdan ahjuvormi ku\u0308psetuspaberiga nii, et paberi servad ja\u0308a\u0308vad veidi ko\u0303rgemad- nii on pa\u0308rast ku\u0308psetamist mugav paberist hoides kook vormist va\u0308lja to\u0303sta. Koogi vo\u0303ib ku\u0308psetada ka u\u0308mmarguses 23-24 cm la\u0308bimo\u0303o\u0303duga lahtika\u0308ivas vormis."}, {"text_idx": "#000006", "text": "Alustuseks tuleb po\u0303hjale vajutada pool purukihist, siis kohupiimata\u0308idis, sellele rabarberitu\u0308kid ja ko\u0303ige peale taas purukiht. Kui alumine purukiht tuleb tihedamalt kokku vajutada, siis pealmine ja\u0308a\u0308b lihtsalt puruna, o\u0303huliselt. Ma ei ole rabarberitu\u0308kkidele suhkrut raputanud, sest pealmine purukiht on piisavalt magus ja tuhksuhkur teeb ka oma to\u0308o\u0308. Aga kui arvad, et rabarber ja\u0308a\u0308b sinu jaoks siiski hapuvo\u0303itu, vo\u0303id tu\u0308kkidele suhkrut raputada."}, {"text_idx": "#000007", "text": "Kohupiimata\u0308idise maitsestan siin koogis vanilliga. Aga selle asemel vo\u0303i lisaks vo\u0303ib vabalt kasutada ka kaneeli, mis teadupa\u0308rast on rabarberiga suurepa\u0308rane paar."}, {"text_idx": "#000008", "text": "400 g nisujahu100 g suhkrutna\u0308puotsaga soola200 g vo\u0303id"}, {"text_idx": "#000009", "text": "400 g maitsetsamata kohupiima (kohupiim vo\u0303ib olla nii pakist kui torust, st -pasta)5 sl hapukoort5 sl suhkrut2 tl vanillisuhkrut vo\u0303i 1 tl vanilliessentsi2 munau 500 g rabarberitu\u0308kketuhksuhkrut"}, {"text_idx": "#000010", "text": "Sega suures kausis jahu suhkru ja va\u0308hekese soolaga. Tu\u0308kelda vo\u0303i kuubikuteks, sega jahusegusse. Na\u0308pi so\u0303rmede vahel puruseks. Kata u 25\u00d730 cm suurune ahjuplaat vo\u0303i -vorm ku\u0308psetuspaberiga.Laota ku\u0308psetuspaberile 2/3 so\u0303merast segust, suru kergelt kokku. Sega kohupiimata\u0308idiseks ko\u0303ik selleks vajaminevad ained. Ma\u0308a\u0308ri vo\u0303i vala kohupiimata\u0308idis po\u0303hjale. Sellele laota u\u0308he kihina rabarberitu\u0308kid. Kui arvad, et kook ja\u0308a\u0308b sinu maitsele liiga hapukas, raputa rabarberitu\u0308kkidele maitse ja su\u0308dametunnistuse ja\u0308rgi suhkrut. Nu\u0308u\u0308d raputa peale u\u0308leja\u0308a\u0308nud purusegu.Ku\u0308pseta 200 kraadises eelkuumutatud ahjus u 35 minutit, kuni kook on pealt kuldne. Enne so\u0308o\u0308mist saputa peale tuhksuhkrut.Sellest kogusest jagub umbes poole suure ahjuplaadita\u0308ie suurusele koogile. Kui on soov teha suur plaadita\u0308is, tuleb koguseid kahekordistada."}, {"text_idx": "#000017", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nKo\u0303rvitsakook toorjuustukattega, apelsini ja jo\u0303hvikategaS\u030cokolaadiku\u0308psised. Rukkijahu ja pisukese meresoolaga.Va\u0308rske kartul ja tema so\u0303brad\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000018", "text": "Ko\u0303rvitsakook toorjuustukattega, apelsini ja jo\u0303hvikatega"}, {"text_idx": "#000019", "text": "S\u030cokolaadiku\u0308psised. Rukkijahu ja pisukese meresoolaga."}, {"text_idx": "#000020", "text": "Va\u0308rske kartul ja tema so\u0303brad"}, {"text_idx": "#000022", "text": "Kaerajahust o\u0303unakook iiriste ja mandlitega"}, {"text_idx": "#000023", "text": "Kookospiima ja jogurtiga panna cotta"}, {"text_idx": "#000024", "text": "2 in 1: peedi kreemsupp koriandri ja vu\u0308rtsko\u0308o\u0308mnetega + ko\u0303rvitsa kreemsupp kaneeli ja ingveriga"}]